Държавен вестник, бр. 5, 2016 г., стр. 33

БРОЙ  5	
Д Ъ Р Ж А В Е Н  В Е С Т Н И К 	
СТР.  33  
(2) Кметът на засегнатата община предос-
тавя информацията по чл. 20, ал. 1 по един 
от следните начини:
1. публикуване на интернет страницата на 
общината или поставяне на подходящо място 
в сградата на общината;
2. поставяне на подходящи обществени 
места;
3. публикуване в местни средства за масово 
осведомяване.
Г л а в а  ш е с т а
ОРГАНИЗАЦИЯ НА РАБОТА НА КОМИСИ-
ИТЕ ПО ЧЛ. 157А, АЛ. 2 ЗООС И ФОРМА 
И СЪДЪРЖАНИЕ НА ГОДИШНИЯ ПЛАН 
ЗА КОНТРОЛНАТА ДЕЙНОСТ
Чл. 22. (1) За всяка административна об-
ласт, на територията на която са разположени 
предприятия/съоръжения с нисък или висок 
рисков потенциал, министърът на околната 
среда и водите със заповед определя отделна 
комисия по чл. 157а, ал. 2 ЗООС.
(2) Със заповедта по ал. 1 се определят:
1. председател на комисията;
2. основни членове на комисията;
3. обекти, подлежащи на контрол;
4. период на провеждане на проверките. 
(3) Със заповедта по ал. 1 се определят и 
резервни членове, които да заместят основ-
ните членове:
1. при временна неработоспособност;
2. когато основните членове са възпрепят-
ствани по уважителна причина да участват в 
проверката, или
3. когато основните членове не представят 
декларациите по чл. 23, т. 1 и чл. 24, т. 1.
Чл. 23. Председателят на комисия по 
чл. 157а, ал. 2 ЗООС:
1. писмено декларира преди всяка проверка, 
че не е лично заинтересуван от дейността на 
съответния оператор;
2. определя обхвата на проверката въз основа 
на ДППГА на ПСНРП и одобрения с решение 
ДБ на ПСВРП, както и на констатираните 
фак­ти и обстоятелства и дадените предписания 
от предходна проверка/проверки, възникнали 
аварии и постъпили жалби и сигнали;
3. свиква комисията на подготвителна среща 
с цел запознаване на членовете є с дейността 
и характеристиката на обекта на проверка и 
с обхвата на проверката;
4. в случаите по чл. 157а, ал. 4, т. 2 ЗООС 
запознава членовете на комисията с получе-
ната жалба или сигнал и определя обхвата 
на проверката;
5. уведомява писмено оператора на пред-
приятието и/или съоръжението, подлежащо на 
контрол, за датата на предстоящата проверка;
6. съставя констативен протокол съглас-
но чл. 157б, ал. 1 ЗООС; при извършване на 
съвместни проверки по чл. 157а, ал. 2 ЗООС 
не се допуска изготвяне на отделни конста-
тивни протоколи от членове на комисията по 
чл. 157а, ал. 2 ЗООС с предписания относно 
аварийната безопасност на предприятието/
съоръжението;
7. при констатирани нарушения съставя 
акт за установяване на административно на-
рушение по чл. 157б, ал. 3 ЗООС; 
8. в срок до един месец след всяка проверка 
изготвя и изпраща доклад до министъра на 
околната среда и водите съгласно формата 
по приложение № 8, към който прилага кон-
стативния протокол по чл. 157б, ал. 1 ЗООС, 
както и акта за установяване на администра-
тивно нарушение по чл. 157б, ал. 3 ЗООС, ако 
такъв е бил съставен;
9. изготвя годишен план за контролна дей-
ност и програма за провеждане на планови 
проверки на всички предприятия/съоръжения.
Чл. 24. Всеки член на комисията:
1. писмено декларира преди всяка проверка, 
че не е лично заинтересуван от дейността на 
съответния оператор, или писмено си прави 
отвод от участие в съответната проверка при 
наличие на такава заинтересуваност;
2. проверява дейността на оператора на 
предприятието и/или съоръжението и попълва 
чеклист от проверката в рамките на своята 
компетентност;
3. подписва констативния протокол по 
чл. 157б, ал. 1 ЗООС.
Чл. 25. (1) Годишният план и програмата за 
контролна дейност за всяка календарна годи-
на се изготвят от председателя на комисията 
по чл. 157а, ал. 2 ЗООС след съгласуване с 
останалите членове на комисията.
(2) Годишният план по ал. 1 се изготвя по 
образец съгласно приложение № 9.
(3) Председателят на комисията по чл. 157а, 
ал. 2 ЗООС изпраща плана по ал. 1 до ми-
нистъра на околната среда и водите до 30 
ноември на предходната година.
(4) Министърът на околната среда и водите 
или оправомощено от него длъжностно лице 
в 10-дневен срок от получаване на плана по 
ал. 1 уведомява председателя на комисията по 
ал. 3 за допуснати грешки и/или непълноти и 
определя срок за отстраняването им.
(5) Министърът на околната среда и во-
дите със заповед утвърждава годишния план 
в 10-дневен срок от получаването на плана 
или от отстраняването на грешките и/или 
непълнотите по ал. 4.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Аварийна ситуация“ е всяко възниква-
не на авария по § 1, т. 51 от допълнителните 
разпоредби на ЗООС или друго събитие, което 
може да доведе до възникване на голяма авария 
по смисъла на § 1, т. 54а от допълнителните 
разпоредби на ЗООС.
2. „Изпълнител“ или „подизпълнител“ е 
физическо или юридическо лице, предоста-
вящо стоки или услуги, включително стро-
ителство, на територията на предприятието 
по силата на договор с предприятието и/или 
с оператора.